กสิกรไทยอุ้มลูกค้าที่กระทบจากการชุมนุม
กสิกรไทยอุ้มลูกค้าสินเชื่อบ้านที่ได้รับผลกระทบจากชุมนุม ลดยอดผ่อนค่างวด และปรับการผ่อนชำระเป็นขั้นบันได&nbsp;
4 พ.ค. 2553

กสิกรไทยอุ้มลูกค้าสินเชื่อบ้านที่ได้รับผลกระทบจากชุมนุม ลดยอดผ่อนค่างวด และปรับการผ่อนชำระเป็นขั้นบันได  
นายกฤษฎา ล่ำซำ รองกรรมการผู้จัดการ ธนาคารกสิกรไทย เปิดเผยว่า ธนาคารได้ออกมาตรการช่วยเหลือลูกค้าสินเชื่อบ้านกสิกรไทยตามความเหมาะสมกับลูกค้าแต่ละราย โดยการลดค่างวดผ่อนชำระ 2 มาตรการ คือ
 มาตรการระยะสั้น ลูกค้าสามารถปรับลดยอดการผ่อนชำระสินเชื่อสินเชื่อบ้านลงสูงสุด 40% ของยอดผ่อนชำระในแต่ละเดือน เป็นเวลา 1 ปี เช่น ลูกค้าที่เคยผ่อนชำระเดือนละ 1 หมื่นบาท ก็สามารถเลือกลดยอดผ่อนชำระเหลือเพียง 6,000 บาทต่อเดือน หรือปรับลดยอดผ่อนชำระเป็นแบบ Grace Period โดยผ่อนเฉพาะดอกเบี้ยอย่างเดียว โดยไม่ต้องชำระเงินต้น เป็นเวลา 1 ปี 
มาตรการระยะยาว ปรับการผ่อนชำระแบบขั้นบันไดเป็น 3 ช่วงเวลา ช่วงที่ 1 ระยะเวลา 1 ใน 4 แรกของเวลาที่เหลือของสัญญา ให้ผ่อนชำระเงินกู้น้อยกว่าอัตราผ่อนชำระปกติ 20%  ช่วงที่ 2 ระยะเวลา 1 ใน 4 ถัดจากช่วงที่ 1 ให้ผ่อนชำระเงินกู้ด้วยอัตราผ่อนชำระปกติ  ช่วงที่ 3 ระยะเวลาที่เหลือให้ผ่อนชำระเงินกู้มากกว่าอัตราผ่อนปกติ 20%  เช่น สัญญาเงินกู้คงเหลือ 20 ปี เท่ากับ 5 ปีแรก ได้ลดงวดการผ่อนชำระลง 20%จากปกติ
สำหรับผู้ที่จะเข้าร่วมโครงการต้องเป็นลูกค้าหรือผู้ประกอบการในกลุ่มพนักงานที่ทำงานด้านบริการ (โรงแรม) หรือพนักงานบริษัทที่ได้รับรายได้จากค่าคอมมิชชั่นหรือการขายสินค้า และผู้ประกอบการในธุรกิจที่เกี่ยวข้องกับการโรงแรม การท่องเที่ยว ร้านค้า ร้านอาหาร เครื่องดื่ม และการบริการต่าง ๆ ที่อยู่บริเวณใกล้เคียงที่ชุมนุม ได้แก่ ย่านราชประสงค์ ประตูน้ำ สยามสแควร์ เพลินจิต สีลม ราชดำริ ราชดำเนิน และถนนข้าวสาร 
ลูกค้าสินเชื่อบ้านกสิกรไทย ที่ต้องการเข้าร่วมโครงการสามารถแจ้งความประสงค์ได้ที่ธนาคารกสิกรไทยทุกสาขา ตั้งแต่วันนี้ ถึงวันที่ 30 ธันวาคม 2553 คาดว่าจะมีลูกค้าเข้าร่วมโครงการประมาณ 1,000 ราย